ยันคดีฟ้องกรรมการไม่กระทบเพิ่มทุนIEC
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — บิ๊กไออีซี ยันคดีกล่าวโทษอดีตกรรมการไม่กระทบเพิ่มทุน เชื่อราคาเสนอขายน่าสนใจ 
นางสัณห์จุฑา วิชชาวุธ ประธานกรรมการบริหาร บริษัท อินเตอร์แนชั่นเนิลเอนจีเนียริง (IEC) เปิดเผยว่า การกล่าวโทษอดีตกรรมการ IEC จำนวน 2 ราย จะไม่กระทบกับการเพิ่มทุนของ IEC ในขณะนี้ 
เนื่องจากเป็นคนละเรื่องกัน โดยการกล่าวโทษเป็นกระบวนการของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และเรื่องนี้เป็นเรื่องเก่าที่เกิดขึ้นหลายปีที่ผ่านมา
สำหรับการเพิ่มทุนให้ผู้ถือหุ้น IEC สัดส่วน 1 หุ้นเดิมต่อ 1 หุ้นใหม่ ราคาเสนอขายหุ้นละ 0.02 บาท ระหว่างวันที่ 30 ส.ค.–3 ก.ย. รวม 5 วันทำการนั้น 
ผู้บริหาร IEC กล่าวว่า การเพิ่มทุนเป็นสิทธิของผู้ถือหุ้น แม้ว่าราคาเพิ่มทุนจะต่ำกว่ากระดานเพียงเล็กน้อย แต่เห็นว่าเป็นราคาที่น่าสนใจ 
นอกจากนี้ IEC ไม่กังวลว่าจะได้เงินเพิ่มทุนเท่าไร ซึ่งเงินเพิ่มทุนจะใช้รองรับการขยายงาน 23 งาน 
“การเพิ่มทุนเป็นสิทธิของผู้ถือ หุ้น บริษัทไม่ได้กังวล ลงทุนขยายธุรกิจตามเงินที่ได้รับ” ผู้บริหาร IEC กล่าว